Dolné Strháre

Dolné Strháre sú obec na Slovensku v okrese Veľký Krtíš.

Kultúra a zaujímavosti

Pamiatky

Evanjelický kostol 
Miestny evanjelický kostol, barokovo-klasicistická jednoloďová stavba so segmentovým uzáverom presbytéria z rokov 1754-1756. Kostol je súčasťou ohradeného komplexu so samostatne stojacou zvonicou. Fasády kostola sú hladké, zvonica má nárožia lemované kvádrovaním. Stavba bola obnovovaná v roku 1949. V interiéri sa nachádza rokokový oltár z obdobia vzniku kostola, jedná sa o stĺpovú architektúru dekorovanú rokajovými krídlami. Súčasťou zariadenia je aj kamenná krstiteľnica z roku 1761. Kazateľnica je luisézna z rovnakého obdobia. 
 Kaplnka sv. Anny, pôvodne zvonica z roku 1873, ktorá bola v roku 1938 rozšírená prístavbou lode. Stavba je dnes v dezolátnom stave, bez strechy lode a chátra.

Osobnosti obce

Rodáci  
 Lajos Kubányi (* 1855 – † 1912), maliar, v obci stojí jeho rodný dom.

Referencie

Externé odkazy 
 Oficiálna stránka obce

Iné projekty 

 
Obce okresu Veľký Krtíš